《水调歌头 玉山名胜集》
宋代·张逊

玉树后庭曲，千载有余愁。碧月夜凉人静，曾赋采华游。玉露细摇金缕，香雾轻笼翠葆，折下一天秋。张绪总能老，还自锁眉头。把鸾笺，裁绣句，写银钩。回文巧成锦字，长恨与江流。漠漠梁间燕子，款款花边蝴蝶，梦觉却并州。独感旧时貌，还复照西楼。

作者简介：（940—995）博州高唐人。少隶太宗晋邸。太平兴国初，补左班殿直。从征太原，迁文思副使、香药库使。端拱二年，为枢密副使，知院事。与寇准不协，每奏事相矛盾，至互发隐私。太宗下诏切责，降右领军卫将军，准亦罢职。李顺起事时，命为右骁卫大将军、知江陵府。会峡路漕卒数千聚江陵，欲谋变，逊止捕为首者处斩，余党亲加抚慰。未几卒。